Document ID: 32015D0435

ΑΠΌΦΑΣΗ (ΕΕ) 2015/435 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 17ης Δεκεμβρίου 2014
για την κινητοποίηση του περιθωρίου για απρόβλεπτες ανάγκες
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (1), και ιδίως το σημείο 14,
Έχοντας υπόψη την πρόταση της Ευρωπαϊκής Επιτροπής,
Εκτιμώντας τα ακόλουθα:
(1)
Το άρθρο 13 του κανονισμού (ΕΕ, Ευρατόμ) αριθ. 1311/2013 του Συμβουλίου (2) καθιέρωσε περιθώριο για απρόβλεπτες ανάγκες ύψους έως 0,03 % του Ακαθάριστου Εθνικού Εισοδήματος της Ένωσης.
(2)
Σύμφωνα με το άρθρο 6 του εν λόγω κανονισμού, η Επιτροπή υπολόγισε το απόλυτο ποσό αυτού του περιθωρίου για απρόβλεπτες ανάγκες για το 2014 (3).
(3)
Αφού εξετάστηκαν όλες οι άλλες δημοσιονομικές δυνατότητες προκειμένου να αντιμετωπιστούν οι απρόβλεπτες καταστάσεις που ανέκυψαν αφότου καθορίστηκε για πρώτη φορά τον Φεβρουάριο του 2013 το ανώτατο όριο πληρωμών του πολυετούς δημοσιονομικού πλαισίου για το 2014, φαίνεται αναγκαία η κινητοποίηση του περιθωρίου για απρόβλεπτες ανάγκες ώστε να συμπληρωθούν οι πιστώσεις πληρωμών του γενικού προϋπολογισμού της Ευρωπαϊκής Ένωσης για το οικονομικό έτος 2014, πάνω από το ανώτατο όριο πληρωμών.
(4)
Ποσό 350 εκατ. EUR σε πιστώσεις πληρωμών θα πρέπει να συμπεριληφθεί στην κινητοποίηση του περιθωρίου για απρόβλεπτες ανάγκες, ενώ εκκρεμεί συμφωνία για πληρωμές για άλλα ειδικά μέσα.
(5)
Δεδομένου ότι εφέτος προέκυψε μια πολύ ιδιαίτερη κατάσταση, πληρούται η προϋπόθεση του έσχατου μέσου αντιμετώπισης απρόβλεπτων καταστάσεων του άρθρου 13 παράγραφος 1 του κανονισμού (ΕΕ, Ευρατόμ) αριθ. 1311/2013.
(6)
Για να εξασφαλιστεί η συμμόρφωση με το άρθρο 13 παράγραφος 3 του κανονισμού (ΕΕ, Ευρατόμ) αριθ. 1311/2013, η Επιτροπή θα πρέπει να υποβάλει πρόταση για την αντιστάθμιση του συγκεκριμένου ποσού στα ανώτατα όρια πληρωμών του ΠΔΠ για ένα ή περισσότερα μελλοντικά οικονομικά έτη, λαμβάνοντας δεόντως υπόψη τη συμφωνία περί πληρωμών όσον αφορά άλλα ειδικά μέσα και τηρουμένων των θεσμικών προνομίων της Επιτροπής,
ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, το περιθώριο για απρόβλεπτες ανάγκες χρησιμοποιείται για την παροχή ποσού 3 168 233 715 EUR σε πιστώσεις πληρωμών, πάνω από το ανώτατο όριο πληρωμών του πολυετούς δημοσιονομικού πλαισίου.
Άρθρο 2
Το ποσό των 2 818 233 715 EUR αντισταθμίζεται σε τρεις δόσεις με τα περιθώρια κάτω από τα ανώτατα όρια πληρωμών για τα ακόλουθα έτη:
α)
2018: 939 411 200 EUR
β)
2019: 939 411 200 EUR
γ)
2020: 939 411 315 EUR
Η Επιτροπή καλείται να υποβάλει σε εύθετο χρόνο πρόταση σχετικά με το εναπομένον ποσό των 350 εκατ. EUR.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Στρασβούργο, 17 Δεκεμβρίου 2014.

Labels: 2
15